《题苏文仲中宣使宝善斋》
元代·成廷圭

星郎自是鲁璠玙，宝善称之信不诬。岂与黄金同日语，合登清庙应时须。

渑池漫诧连城璧，沧海空传照乘珠。何似人中无价者，君家先世有三苏。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。